《伯氏墓下》
宋代·叶茵

敬长于今我独亡，转头惊见十飞霜。
心乎爱矣兄如在，陟彼冈兮木已苍。
直喜克家犹有子，回思疗疾苦无方。
伏波不忍离坟墓，泪洒归舟重感伤。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。